laion/Wikipedia-Exotic huggingface dataset:
Meeter sekundi ruudu kohta

Meeter sekundi ruudu kohta on kiirenduse ühik SI-süsteemis. See on tuletatud ühik, mis on moodustatud SI-süsteemi põhiühikutest meeter ja sekund. Seda ühikut võib tähistada mitmel moel: m/s2, m·s−2 või m s−2. Üks meeter sekundi ruudu kohta on kiirendus, mille korral kiirus muutub 1 sekundi jooksul 1 m/s võrra. Njuuton
Mogilno maakond

Mogilno maakond (poola powiat mogileński) on 2. järgu haldusüksus (maakond) Poolas Kujawy-Pomorze vojevoodkonna edelaosas. Maakonna keskus asub Mogilno linnas. Mogilno maakond moodustati 1815. aastal. Maakond likvideeriti 1975. aastal, kuid loodi uuesti 1999. aastal haldusreformi käigus. Maakonnas on kaks linna: Mogilno ja Strzelno. Mogilno maakonnas on neli valda: Dąbrowa vald Jeziora Wielkie vald Mogilno vald Strzelno vald Mogilno Encyklopedia PWN. Vaadatud 29. septembril 2023
Tupaialised

Tupaialised (Scandentia) on selts loomi imetajate klassis. Nad on enamasti oravasuurused segatoidulised loomad, kes elutsevad Lõuna- ja Kagu-Aasias. Nende lähimad sugulased on esikloomalised ja karustiivalised. Tupaialiste hulka kuuluvad kaks nüüdisaegset sugukonda: tupaialased – 19 liiki lagritstupaialased – 1 liik, lagritstupaia (Ptilocercus lowii). Varasemates klassifikatsioonides paigutati tupaialised putuktoiduliste seltsi, hiljem esikloomaliste hulka. Tänapäeval eelistatakse neid käsitleda omaette seltsina. Andrei Miljutin. Maailma imetajate mitmekesisus. Tallinn : Varrak, 2015. Lk 94
Estevelles

Estevelles on vald Põhja-Prantsusmaal Pas-de-Calais' departemangus. Vald asub u. 9,7 km Lensist kirdes, teede D164e ja D917 ristumiskoha ümbruses. Kanaliseeritud Deûle'i jõgi moodustab valla lõunapiiri. Estevelles'i vallamaja Notre-Dame'i kirik, pärast Esimest maailmasõda koos enamusega külast uuesti üles ehitatud. Sõjamälestusmärk. Répertoire géographique des communes, vaadatud 26.10.2015. Populations légales 2021
Évin-Malmaison

Évin-Malmaison on vald Põhja-Prantsusmaal Pas-de-Calais' departemangus. Vald asub u. 16 km Lensist idas, teede D161 ja D54 ristumiskoha ümbruses. Kanaliseeritud Deûle'i jõgi moodustab valla edelapiiri. Évin-Malmaisonni kirik St. Vaasti kirik, pärineb 16. sajandist. Sõjamälestusmärk. 18. sajandi abikloostri jäänused. Répertoire géographique des communes, vaadatud 26.10.2015. Populations légales 2021
Fouquières-lès-Lens

Fouquières-lès-Lens on vald Põhja-Prantsusmaal Pas-de-Calais' departemangus. Vald asub u. 8 km Lensist idas, teede D46 ja Autoroute A21 ristumiskoha ümbruses. Fouquières-lès-Lensi kirik St. Vaasti kirik, pärast Esimest maailmasõda koos enamusega külast uuesti üles ehitatud. Sõjamälestusmärk. Répertoire géographique des communes, vaadatud 26.10.2015. Populations légales 2021
Ayo Edebiri

Ayo Edebiri (sündinud 3. oktoober 1995) on Ameerika Ühendriikide koomik, stsenarist, filmiprodutsent, näitleja ja häälnäitleja. Kõige tuntumad on tema rollid seriaalides "Big Mouth" (2020. aastast), "The Bear" (2022. aastast) ja "Abbott Elementary" (2023. aastast). Oma "The Bear" rolli eest on Edebiri võitnud Kuldgloobuse ja Emmy auhinna. 2023. aastal näitles Edebiri filmides "Theatre Camp" ja "Bottoms" ning andis oma hääle tegelastele filmides "Ämblikmees: üle kogu multiversumi" ja "Teismelised ninjakilpkonnad: Mutantide möll". Edebiri sündis Bostonis ja kasvas üles nelipühilaste peres sisserändajatest vanemate ainsa lapsena. Edebiri ema on pärit Barbadoselt ja isa Nigeeriast. Koomikuna esinemisest hakkas ta huvituma kaheksandas klassis. Edebiri õppis New Yorgi ülikoolis algul pedagoogikat, kuid otsustas siis näitekirjanduse kasuks. Ülikooli kolmandal aastal hakkas ta keskenduma oma koomikukarjääri edendamisele ja stažeeris improvisatsiooni- ja koomikatrupis. Tudengina sai Edebiri tuttavaks tulevaste töökaslaste Rachel Sennotti ja Emma Seligmaniga. Turchiano, Danielle (28. august 2020). "'Big Mouth': Ayo Edebiri to Replace Jenny Slate as Missy (EXCLUSIVE)". Variety (inglise). Originaali arhiivikoopia seisuga 28. august 2020. Vaadatud 13. septembril 2020. Garron, Taylor (8. mai 2020). "Ayo Edebiri Doesn't Know How to Play the Autoharp". Vulture (Ameerika inglise). Originaali arhiivikoopia seisuga 29. oktoober 2020. Vaadatud 13. septembril 2020. Rankin, Seija (9. august 2023). "Ayo Edebiri Is Suddenly Everywhere". The Hollywood Reporter (Ameerika inglise). Originaali arhiivikoopia seisuga 30. august 2023. Vaadatud 30. augustil 2023. Chee, Karen (6. aprill 2018). "@AyoEdebiri on Everyday Absurdity and Cool Teens". Vulture (Ameerika inglise). Originaali arhiivikoopia seisuga 23. oktoober 2020. Vaadatud 13. septembril 2020. Escandon, Rosa. "24-Year-Old Ayo Edebiri Takes Comedy Seriously". Forbes (inglise). Originaali arhiivikoopia seisuga 9. detsember 2020. Vaadatud 13. septembril 2020. Dickson, E. J. (2. märts 2021). "Revenge of the Nerd: Ayo Edebiri Breaks Out on 'Big Mouth'". Rolling Stone (Ameerika inglise). Originaali arhiivikoopia seisuga 2. märts 2021. Vaadatud 9. juulil 2021. Kraft, Coralie (18. juuni 2023). "How Ayo Edebiri Went from Being an "Uncomfortable Child" to a Star of "The Bear"". The New Yorker – cit. via www.newyorker.com.
The Age of Reason

The Age of Reason: Being an Investigation of True and Fabulous Theology on 18. sajandil USA-sse sisserännanud revolutsioonilise kirjaniku Thomas Paine'i teos, milles ta kritiseeris institutsionaliseerunud kristlust ja seadis kahtluse alla Piibli eksimatuse. Teos ilmus kolmes köites aastatel 1794, 1795 ja 1807. Suurbritannias keelati raamat kui revolutsiooniline. Paine kaitseb mõistust ilmutuse ees, mis sunnib teda imesid tagasi lükkama ja nägema Piiblit kui lihtsat kirjandusteost, mitte kui jumalikkusest inspireeritud teksti. "The Age of Reason" ei ole aga ateistlik tekst, kuna see propageerib loomulikku religiooni ja kaitseb loojat Jumalat. Ameerikas muutus teos bestselleriks.
Wąbrzeźno maakond

Wąbrzeźno maakond (poola powiat wąbrzeski) on 2. järgu haldusüksus (maakond) Poolas Kujawy-Pomorze vojevoodkonnas. Maakonna keskus asub Wąbrzeźno linnas. Wąbrzeźno maakond moodustati 1887. aastal. Maakond likvideeriti 1975. aastal, kuid loodi uuesti 1999. aastal haldusreformi käigus. Maakonna ainus linn on Wąbrzeźno. Wąbrzeźno maakonnas on neli valda: Dębowa Łąka vald Książki vald Płużnica vald Ryński vald Poola statistika keskamet Historia powiatu w pigułce Powiat wąbrzeski. Vaadatud 29. septembril 2023
Aleksandrów Kujawski maakond

Aleksandrów Kujawski maakond (poola powiat aleksandrowski) on 2. järgu haldusüksus (maakond) Poolas Kujawy-Pomorze vojevoodkonnas. Maakonna keskus asub Aleksandrów Kujawski linnas. Aleksandrów Kujawski maakond moodustati 1932. aastal. Maakond likvideeriti 1975. aastal, kuid loodi uuesti 1999. aastal haldusreformi käigus. Maakonnas on kolm linna: Aleksandrów Kujawski, Ciechocinek ja Nieszawa. Aleksandrów Kujawski maakonnas on kuus valda: Aleksandrów Kujawski vald Bądkowo vald Konecki vald Raciążeki vald Zakrzewo vald Waganieci vald Aleksandrów Kujawski Encyklopedia PWN. Vaadatud 29. septembril 2023
Kuumustugevus

Kuumustugevus on vastupidavus mehaanilistele koormustele kõrgel temperatuuril. Kuumustugevad terased peavad olema ka kuumuspüsivad.
Chełmno maakond

Chełmno maakond (poola powiat chełmiński) on 2. järgu haldusüksus (maakond) Poolas Kujawy-Pomorze vojevoodkonna keskosas. Maakonna keskus asub Chełmno linnas. Chełmno maakond moodustati 1772. aastal. Maakond likvideeriti 1975. aastal, kuid loodi uuesti 1999. aastal haldusreformi käigus. Maakonna ainus linn on Chełmno. Chełmno maakonnas on kuus valda: Chełmno vald Kijewo Królewskie vald Lisewo vald Papowo Biskupie vald Stolno vald Unisławi vald Chełmno Encyklopedia PWN. Vaadatud 30. septembril 2023
Golub-Dobrzyńi maakond

Golub-Dobrzyńi maakond (poola powiat golubsko-dobrzyński) on 2. järgu haldusüksus (maakond) Poolas Kujawy-Pomorze vojevoodkonna keskosas. Maakonna keskus asub Golub-Dobrzyńi linnas. Golub-Dobrzyńi maakond moodustati 1956. aastal. Maakond likvideeriti 1975. aastal, kuid loodi uuesti 1999. aastal haldusreformi käigus. Maakonnas on kaks linna: Golub-Dobrzyń ja Kowalewo Pomorskie. Golub-Dobrzyńi maakonnas on viis valda: Ciechocini vald Golub-Dobrzyńi vald Kowalewo Pomorskie vald Radomini vald Zbójno vald Zarys historii Powiat golubsko-dobrzyński. Vaadatud 30. septembril 2023
Toruńi maakond

Toruńi maakond (poola powiat toruński) on 2. järgu haldusüksus (maakond) Poolas Kujawy-Pomorze vojevoodkonna keskosas. Maakonna keskus asub Toruńi linnas, mis maakonda ei kuulu. Toruńi maakond moodustati 19. sajandil. Maakond likvideeriti 1975. aastal, kuid loodi uuesti 1999. aastal haldusreformi käigus. Maakonna ainus linn on Chełmża. Toruńi maakonnas on kaheksa valda: Chełmża vald Czernikowo vald Łubianka vald Lubiczi vald Łysomice vald Obrowo vald Zławieś Wielka vald Wielka Nieszawka vald Toruń Encyklopedia PWN. Vaadatud 30. septembril 2023
Włocławeki maakond

Włocławeki maakond (poola powiat włocławski) on 2. järgu haldusüksus (maakond) Poolas Kujawy-Pomorze vojevoodkonna kaguosas. Maakonna keskus asub Włocławeki linnas, mis maakonda ei kuulu. Włocławeki maakond moodustati 19. sajandi esimesel poolel. Maakond likvideeriti 1975. aastal, kuid loodi uuesti 1999. aastal haldusreformi käigus. Maakonnas on kuus linna: Brześć Kujawski, Chodecz, Izbica Kujawska, Kowal, Lubień Kujawski ja Lubraniec. Włocławeki maakonnas on 12 valda: Baruchowo vald Boniewo vald Brześć Kujawski vald Choceńi vald Chodeczi vald Fabianki vald Izbica Kujawska vald Kowali vald Lubanie vald Lubień Kujawski vald Lubranieci vald Włocławeki vald Poola statistika keskamet Włocławek Encyklopedia PWN. Vaadatud 30. septembril 2023
Bydgoszczi maakond

Bydgoszczi maakond (poola powiat bydgoski) on 2. järgu haldusüksus (maakond) Poolas Kujawy-Pomorze vojevoodkonnas. Maakonna keskus asub Bydgoszczi linnas, mis maakonda ei kuulu. Bydgoszczi maakond moodustati 1999. aastal haldusreformi käigus. Maakonnas on kaks linna: Koronowo ja Solec Kujawski. Bydgoszczi maakonnas on kaheksa valda: Białe Błota vald Dąbrowa Chełmińska vald Dobrczi vald Koronowo vald Nowa Wieś Wielka vald Osielsko vald Sicienko vald Solec Kujawski vald Starostwo Powiatowe w Bydgoszczy zmieni siedzibę Portal Samorządowy, 20. märts 2023. Vaadatud 30. septembril 2023
Tessa Sanderson

Theresa Ione Sanderson (sündinud 14. märtsil 1956) on Briti endine odaviskaja. Ta esines aastatel 1976–1996 kõigil suveolümpiamängudel, võites 1984. aasta olümpiamängudel odaviskes kuldmedali. Ta oli teine kergejõustiklane, kes võistelnud kuuel olümpial (esimene oli Lia Manoliu 1952–1972), ja esimene mustanahaline britt, kes võitis olümpiakulla. Sanderson võitis kuldmedalid odaviskes kolmel Rahvaste Ühenduse mängul (1978, 1986 ja 1990) ning 1992. aasta IAAF-i maailma karikavõistlusel. Ta tuli 1978. aasta kergejõustiku Euroopa meistrivõistlustel teiseks ja osales kolmel maailmameistrivõistlusel (1983, 1987 ja 1997). Sanderson oli kolm korda Ühendkuningriigi tšempion ja kümme korda AAA rahvuslik meister amatööride kergejõustikus. Ta püstitas viis Rahvaste Ühenduse rekordit ja kümme Briti rahvusrekordit odaviskes, samuti rekordeid juunioride ja meistrite (Masters W40) tasemel. Sandersoni pidev rivaal spordis oli britt Fatima Whitbread, kes võitis 1984. aasta olümpiamängudel pronksi. Väljaspool kergejõustikku on Sanderson esinenud mitmel külalisesinemisel televisioonis ja oli Sky Newsi spordireporter, kui see 1989. aastal saateid alustas. Sanderson määrati Briti impeeriumi ordu (MBE) liikmeks 1985. aastal ja temast sai 2004. aasta uusaasta autasustamisel Briti impeeriumi ordu komandör (CBE). Ta oli aastatel 1999–2005 Sport Englandi aseesimees ning asutas hiljem Tessa Sandersoni fondi ja Akadeemia, mille eesmärk on julgustada noori ja puuetega inimesi spordiga tegelema. Theresa Ione Sanderson sündis 1956. aastal St Elizabethis Jamaica koloonias. Tema vanemad lahkusid Jamaicalt, et Inglismaal tööd leida, kui Sanderson oli viieaastane. Tema eest hoolitses vanaema, kuni ta läks kuueaastaselt oma vanemate juurde Wednesfieldi (nüüd Staffordshire'i). Barbara Richards, tema kehalise kasvatuse õpetaja Ward's Bridge'i keskkoolis, märkis ära tema annet kergejõustiku alal ja julgustas teda edu saavutama; Richards ähvardas panna Sandersoni pärast kooli vahi alla, kui ta ei treeni. See lähenemine aitas hiljem Sandersoni sõnul kaasa. Esimest korda viskas ta oda 14-aastaselt, panustades sõbraga krõpsukoti peale, kes suudab seda kaugemale visata. Tessa Sanderson ROK-i veebilehel Tessa Sanderson World Athletics veebilehel Tessa Sanderson Olympedia.org veebilehel Tessa Sanderson Sporting Heroes.net veebilehel Tessa Sanderson TEAM GB veebilehel Tessa Sanderson Track and Field Statistics veebilehel
Grudziądzi maakond

Grudziądzi maakond (poola powiat grudziądzki) on 2. järgu haldusüksus (maakond) Poolas Kujawy-Pomorze vojevoodkonna kirdeosas. Maakonna keskus asub Grudziądzi linnas, mis maakonda ei kuulu. Grudziądzi maakond moodustati 1818. aastal. Maakond likvideeriti 1975. aastal, kuid loodi uuesti 1999. aastal haldusreformi käigus. Maakonnas on kaks linna: Łasin ja Radzyń Chełmiński. Grudziądzi maakonnas on kuus valda: Grudziądzi vald Gruta vald Łasini vald Radzyń Chełmiński vald Rogóźno vald Świecie nad Osą vald Grudziądz Encyklopedia PWN. Vaadatud 30. septembril 2023
Carringtoni sündmus

Carringtoni sündmus oli intensiivseim vaadeldud magnettorm heliofüüsika ajaloos. Sündmus leidis aset 10. päikesetsükli ajal ja see saavutas kulminatsiooni 1.–2. septembril 1859. Carringtoni sündmus põhjustas tugevaid virmalisi, mida nähti kogu planeedi ulatuses ja see põhjustas sädemeid ning isegi süttimist mitmes telegraafijaamas. Magnettormi põhjustas tõenäoliselt Päikeselt pärinev krooniaine massiline väljavool (CME), mis põrkas kokku Maa magnetosfääriga. Carringtoni sündmust seostatakse tugeva Päikese loitega, mis leidis aset 1. septembril 1859. Loidet vaatlesid ja kirjeldasid iseseisvalt Briti astronoomid Richard Christopher Carrington ja Richard Hodgson. Need vaatlusandmed olid ühtlasi ajaloo esimesed teadusandmed Päikese loite kohta. Kui sarnase tugevusega geomagnetiline torm leiaks aset tänapäeval, võiks see põhjustada laiaulatuslikke häireid elektrivõrgus, elektrikatkestusi ja vooluvõrgu kahjustusi. Carringtoni sündmusega võrreldavateks magnettormideks peetakse hiljem toimunud sündmustest näiteks 1972. aasta augustis toimunud magnettorme ja 2003. aasta nõndanimetatud Halloweeni päikesetorme. hädaolukord Kimball, D. S. (aprill 1960). "A Study of the Aurora of 1859" (PDF). Geophysical Institute at the University of Alaska. Vaadatud 28. novembril 2021. Tsurutani, B. T. (2003). "The extreme magnetic storm of 1–2 September 1859". Journal of Geophysical Research. 108 (A7): 1268. Bibcode:2003JGRA..108.1268T. DOI:10.1029/2002JA009504. Vaadatud 28. novembril 2021. Solar Storm Risk to the North American Electric Grid (PDF). Lloyd's of London and Atmospheric and Environmental Research, Inc. 2013. Vaadatud 17. veebruaril 2022. Baker, D.N.; et al. (2008). Severe Space Weather Events – Understanding Societal and Economic Impacts. Washington, D.C.: The National Academy Press. DOI:10.17226/12507. ISBN 978-0-309-12769-1. Phillips, Dr. Tony (23. juuli 2014). "Near miss: The solar superstorm of July 2012". NASA. Vaadatud 26. juulil 2014.
Richard Carrington

Richard Christopher Carrington (26. mai 1826 – 27. november 1875) oli inglise hobiastronoom, kelle 1859. aasta astronoomilised vaatlused tõestasid nii Päikese loidete olemasolu kui ka viitasid nende elektrilisele mõjule Maale ja nende seosele virmaliste tekkega ja kelle 1863. aasta vaadlusandmete põhjal päikeselaikude kohta avastati Päikese diferentsiaalne pöörlemine. 1859. aasta septembris aset leidnud magnettorm nimetati tema auks Carringtoni sündmuseks (inglise keeles Carrington Event). Cliver, Edward W.; Keer, Norman C. (25. juuli 2012). "Richard Christopher Carrington: Briefly Among the Great Scientists of His Time". Solar Physics. 280: 1–31. DOI:10.1007/s11207-012-0034-5. Vaadatud 30. septembril 2021.
Heliofüüsika

Heliofüüsika on teadusharu, mis uurib Päikest ning selle mõju ülejäänud Päikesesüsteemile. NASA on heliofüüsikat defineerinud kui "(1) uut kokkuvõtlikku terminit Päikese ja Päikesesüsteemi ühendatust käsitleva teaduse jaoks, (2) Maa kosmosekeskkonna uurimist, avastamist ja mõistmist ning (3) teaduslikku süsteemi, mis ühendab kõik seostuvad nähtused kosmose valdkonnas, mis on mõjutatud sellisest tähest nagu meie Päike". Heliofüüsika uurib põhiliselt seda, kuidas Päike avaldab mõju planeet Maale ja teistele Päikesesüsteemis asuvatele planeetidele ja teistele taevakehadele, üldisemalt uurib see kogu kosmose muutlikke "ilmastiku"tingimusi. Heliofüüsika peamisteks vaatlusobjektideks on Maa ja teiste planeetide magnetosfäär, ionosfäär, termosfäär, mesosfäär ja ülemised atmosfäärikihid. Heliofüüsika hõlmab teaduse Päikesest, Päikese kroonist, heliosfäärist ja Maa atmosfäärist ja vaatleb suurt hulka astronoomilisi nähtusi, sealhulgas kosmilisi kiiri ja osakeste kiirendust, kosmilist tolmu ja magnetilisi ühendusi, tuumaenergia teket ja Päikese seesmist dünaamikat, Päikese aktiivsust ja tähtede magnetvälju, aeronoomiat ja kosmilisi plasmasid, Maa magnetvälja ja globaalseid muutusi Maa atmosfääris, samuti seda, kuidas Päikesesüsteem ja Linnutee galaktika teineteist vastastikku mõjutavad. Gough, D.O. (1983). "Our first inferences from helioseismology". Physics Bulletin. 34: 502–507. Bibcode:1983PhB....34..502G. ``Heliophysics. The New Science of the Sun - Solar System Connection: Recommended Roadmap for Science and Technology 2005 - 2035.; https://ntrs.nasa.gov/search.jsp?R=20090010233
Emmerich Joseph von Breidbach zu Bürresheim

Emmerich Joseph von Breidbach zu Bürresheim (12. november 1707–11. juuni 1774) oli 1763–1774 Mainzi peapiiskop ning alatest 1768. aastast ka Wormsi piiskop. Oma ametiaegadel viis ta läbi mitmeid valgustusajastust inspireeritud reforme. Emmerich Joseph sündis 12. novembril 1707 Koblenzis. Juba 1714. aastal saadeti ta Trierisse ning 1719. aastal Mainzi kirikukooli. Hiljem õppis ta ka Reimsis ja Kölnis. 1732. aastal sai tast Mainzis ning neli aastat hiljem ka Trieris toomhärra. 1754. aastal määrati ta Mainzi peapiiskop Johann Friedrich Karl von Osteini poolt ühe peapiiskopkonna ringkonna juhiks. 1758. aastal määrati ta ka dekaaniks. Osteini surma järel valiti Emmerich Joseph 5. juulil koguduse poolt Mainzi uueks peapiiskopiks. Ametisse pühitsemine toimus haiguse tõttu alles 13. novembril. Peapiiskopina tahtis Emmerich ebausklike kommete levikut piirata ning rahva seas intellektualismi levitada. Kuigi ta ise oli katoliiklik peapiiskop, määras ta Erfurdi Ülikooli professoriks protestandi ning Mainzi Ülikooli õpetajaks ühe oma kriitikutest. Lisaks vähendas ta ka kirikupühasid.Emmerich Joseph aitas Mainzis leevendada ka rasket majanduslikku olukorda, toetades tööstusi (nt. portselanivabrik Höchstis) ning piirates toiduhindu. Lisaks piiras ta vaimulikkonna privileege, arendas koole ja õpetajate väljatreenimist ning toetas rahaliselt ülikoole. Wormsi piiskopina muutis ta selle diötseesi põhiseadust ning piiras mungaordude rahalisi õigusi. Peapiiskopi nõunikud sellel ajal olid Karl von Groschlag ja Franz von Bentzel. Reformide tõttu hakati peapiiskopi vastu mõjuringkondades pahameelselt suhtuma. Seda viha suurendas ka 1773. aastal jesuiitide kolleegiumite laiali saatmine Emmerich Josephi poolt. Oma reformide tõttu ei sallitud Emmerich Josephit kuurvürstkonna konservatiivsemates ringkondades, kuid selle eest oli tal tavaelanikkonna seas suur populaarsus. Emmerich Joseph oli Trieri abipiiskop Johann Nikolaus von Hontheimi toetaja ning osales ka Joseph II kroonimistseremoonial.Emmerich Josephi ametiajal nägi Mainzi linn suuri ehitusprojekte, mille käigus rajati kaks kirikut (nt. Püha Augustinuse kirik), kabel, ratsutamiskool ja kahuritehas. Lisaks paigaldati linna 1772. aastal tänavavalgustus. Lisaks toimusid tema ajal ka Rooma-aegsete esete välja kaevamine ja peapiiskopkonnas säilitamine. Emmerich Joseph suri 11. juunil 1774 insulti. Oma testamendis lasi ta rajada Mainzi vaeste- ja orbudemaja. Hiljem on levinud ka teooriad, et ta mürgitati. "Archbishop Emmerich Joseph von Breidbach zu Bürresheim †". Vaadatud 30.09.2023. "Emmerich Joseph von Breidbach-Bürresheim". Vaadatud 30.09.2023. (Allgemeine Deutsche Biographie) "Emmerich Joseph Freiherr von Breidbach-Bürresheim". Vaadatud 01.10.2023. "Emmerich Joseph." Allgemeine Deutsche Biographie. 1877.
Päikese kroon

Päikese krooniks (inglise keeles Sun's corona) kutsutakse Päikese atmosfääri kõige välimist kihti.. Tavaolukorras segab Päikese krooni vaatlemist Päikese pinna tugev kiirgus ja kroon on vaadeldav üksnes eriinstrumente kasutades. Päikesevarjutuse ajal võib aga krooni näha ka palja silmaga. Krooni temperatuur on väga kõrge (ligikaudu miljon Celsiuse kraadi), see on palju kõrgem kui pinnatemperatuur (5500 Celsiuse kraadi), miks see nii on, pole kindlalt teada. Värskeimad uuringud näitavad, et krooni kõrge temperatuuri põhjuseks võivad olla Päikese pinna peal keerlevad väikesed, aga kiired magnetlained. Päikese kroon on ligikaudu 10 miljonit korda hõredam, kui Päikese pind, sel põhjusel on see ka palju vähem ere kui Päikese pind.  Pikemalt artiklis Päikese loide Päikese kroonist lähtuvad loited ehk päikese pursked - Päikese krooni osakesed, mis kanduvad suurel kiirusel Päikesest eemale, ulatudes Päikesesüsteemi kaugemategi aladeni. Seda nähtust nimetatakse päikesetuuleks. Planeetide magnetväljadega kohtudes põhjustavad need osakesed magnettormideks kutsutavaid füüsikalisi nähtusi. "What Is the Sun's Corona? | NASA Space Place – NASA Science for Kids". spaceplace.nasa.gov. Vaadatud 30. septembril 2023. "The Hidden Corona: Sun's Outer Atmosphere | Center for Science Education". scied.ucar.edu. Vaadatud 30. septembril 2023. "The enduring mystery of the solar corona". Physics World (Briti inglise). 16. september 2021. Vaadatud 25. detsembril 2023. published, Tereza Pultarova (26. juuli 2023). "Scientists may have just cracked the sun's greatest mystery". Space.com (inglise). Vaadatud 25. detsembril 2023. Sun's coldest region stores secret to heating million-degree corona, study finds, vaadatud 25. detsembril 2023
Mürdiroheline

Mürdiroheline ehk mirdiroheline (prantsuse keeles vert myrte) on üks rohelistest värvitoonidest, maheda tooniga tumeroheline värvus. Traditsiooniliselt on värvikaartide mirdiroheline tumedam ja sinakam toon kui mürdi lehed. Värvinimetust kasutatakse eelkõige moesõnavaras. Värvinimetus esineb Eesti 1930. aastate tekstides moe kontekstis, kasutatakse ka kunstitarvete värvuse kirjeldamiseks. Mürt Sidney botaanikaaias Mürdi õied Prantsuskeelne värvinimetuste portaal pourpre.com annab mirdirohelise vasteks jahedate tumeroheliste toonivahemiku                          . RAL Design värvivaliku toon 180 20 20 Myrtengrün on külm väga tume roheline      . Pantone värvivaliku toon 18-6114 Myrtle on jahe kergelt murtud tooniga roheline      . Veebivärv Myrtle on pudelrohelise taoline sügav tumeroheline      Praktiline värvide õpetuse tabel. Trükitud Riigi Kunsttööstuskoolis, 1925 Vert myrte. - pourpre.com Sõnumed. 12. jaan. 1933 Quo vadis, Mood? - Päewaleht, 3. aprill 1934 https://www.ralcolorchart.com/ral-design/ral-180-20-20 "Arhiivikoopia". Originaali arhiivikoopia seisuga 2. detsember 2023. Vaadatud 30. septembril 2023.{{netiviide}}: CS1 hooldus: arhiivikoopia kasutusel pealkirjana (link) https://www.htmlcsscolor.com/hex/21421E https://www.colorhexa.com/21421e
Ämblikmees: Kodust kaugel

"Ämblikmees: Kodust kaugel" on 2019. aastal linastunud USA mängufilm superkangelasest, kes põhineb "Marvel Comicsi" Ämblikmehe tegelaskujul. See oli filmi "Ämblikmees" teine versioon. Filmi peaosas on Tom Holland (Ämblikmees/Peter Parker) ning kõrvalosades Samuel L. Jackson, Zendaya, Cobie Smulders, Jon Favreau, Jacob Batalon, Martin Starr, Marisa Tomei ja Jake Gyllenhaal. Filmi režissöör on Jon Watts. Ämblikmees: Kodust kaugel andmekogus IMDb
Metallkeraamika

Metallkeraamikaks nimetatakse metallipulbritest paagutamise teel toodete valmistamist.